Maman-ti

Maman-ti oli 1800-luvun jälkimmäisellä puoliskolla vaikuttanut kiowa-intiaanien ylin henkimies, ja sotapäällikkö, jonka panos oli merkittävä monissa kiowien ja comanchien käymissä taisteluissa Yhdysvaltain sotilasyksiköitä vastaan Oklahoman ja Texasin rajaseuduilla.

Ulkonäöltään Maman-ti oli aristokraattisen komea ja pitkä mies. Hänellä oli kaksi vaimoa ja useita lapsia, joista punatukkainen Tejan-poika oli adoptoitu. Price & Turner s.38. Oman sukunsa keskuudessa Maman-tia kutsuttiin nimellä Owl Prophet (Pöllöprofeetta). Hänet tunnettiin myös esimerkiksi nimillä "Sky Walker" ja "Swan".  Vaikka hän pysytteli suurten päälliköiden Kicking Birdin, Lone Wolfin ja Satantan varjossa, eikä tullut historiallisesti niin tunnetuksi kuin edellä luetellut kiowien johtajat, oli hän suuresti arvostettu niin oman kansansa kuin comanchienkin keskuudessa. Cheyennet pitivät Maman-tia suurena sankarina. Vuonna 1868 Everstiluutnantti George Armstrong Custerin järjestämän Washitan verilöylyn aikana Maman-ti pelasti sotilaiden julmuuksilta useita cheyennien naisia ja lapsia. Price & Turner s.48.

Maman-tin henkimiehen ominaisuudet kuvastuivat hänen sotamaalauksessaan. Valkoiseksi maalatun ylävartalon rintaan ja selkään oli kuvioitu sininen pöllö korostamaan hänen maagisia voimiaan. Hänen hevosensa ja hänen takanaan ratsastavat kolme soturia olivat maalattu samalla tavalla. He kuuluivat Maman-tin perustamaan Owl Societyyn ja kantoivat seuran tunnuksia. Maman-tin johdolla he kommunikoivat taikamenoissaan pöllöjen kanssa. Kiowien uskomuksen mukaan pöllöt olivat kuolleiden henkien ilmentymiä. 

Maman-ti johdatti soturinsa vuonna 1870 menestyksekkäille ryöstöretkille, minkä ansiosta hänen vaikutusvaltansa kasvoi, ja hänet nähtiin yhä useammin mukana kiowien sotapartioissa. Hän omasi kyvyn nähdä tulevaisuuteen. Sturtevant, William s.915. Kun comanchien kilpaileva henkimies Isa-tai epäonnistui Adobe Wallsin taistelussa, oli Maman-tilla riittävästi arvovaltaa ja uskallusta järjestää onnistunut kostohyökkäys samaan paikkaan. Lone Wolf ja Satanta eivät lähteneet sotaretkille ilman Maman-tin suosiollisia ennustuksia voittoisista taisteluista.

Amerikkalaisten joukkojen voimaa oli kuitenkin hyödytön vastustaa ja Red Riverin monet taistelut vuonna 1874 saivat Maman-tin ja Lone Wolfin etsimään joukoilleen yhä uusia piilopaikkoja, ja suojautumaan musertavan ylivoiman alta. Palo Duron kanjoni pohjoisessa Texasissa osoittautui huonoksi valinnaksi talvileirille. Sotilaat löysivät paikan syksyllä samana vuonna, ja tekivät tuhoisan yllätyshyökkäyksen. Sturvesant Willbur s.58.  

Helmikuussa 1875 Maman-ti ja Lone Wolf sotureineen antautuivat Yhdysvaltain joukoille Oklahomassa. Monien sotien johtajina ja kansankiihottajina heidät tuomittiin sotarikollisiksi ja lähetettiin vankeuteen Fort Marioniin Floridaan. Maman-ti, joka halveksi syvästi amerikkalaisten hyvänä ystävänä tunnettua kiowien ylintä johtajaa Kicking Birdiä, kertoi lähtiessään, ettei tämä eläisi enää pitkään. Kun Kicking Bird kuoli vähän myöhemmin, kiowat uskoivat Maman-tin myrkyttäneen hänet. Sturtevant, Willbur s.233.

Saman vuoden aikana Maman-ti kuoli vankeudessa 28. heinäkuuta tautien uuvuttamana. Hän oli kuollessaan noin 40-vuotias.

Lähteet
 Price, Michael & Turner, George Cruel Plains, Rogers Publishing and Consulting, 2007, 
 Sturtevant, Willbur Carbine and Lance: Story of Old Fort Still, University Oklahoma Press, 
Sturtevant, William C. Handbook of North American Indians: Plains, Bernan Assoc,2001, 

Viitteet

Luokka:Yhdysvaltalaiset intiaanipäälliköt